Translate the text from Welsh to English.



 
Heddiw, mae Gofal Cymdeithasol Cymru wedi cyhoeddi canlyniadau peilot yr Arolwg o'r Gweithlu Gofal Cymdeithasol. Fe’i cynhaliwyd rhwng mis Mawrth a mis Mai 2023\. Roedd yn ymchwilio i iechyd a llesiant, tâl ac amodau, anghenion hyfforddi, cymhelliant unigolion i weithio ym maes gofal cymdeithasol a'r hyn y mae ein gweithlu yn ei werthfawrogi. 


Roedd hwn yn gyfle unigryw i aelodau'r gweithlu gofal cymdeithasol roi eu barn ar amrywiaeth o faterion sy'n effeithio arnynt, i ddylanwadu ar y ffordd yr ydym yn mynd i'r afael â'r hyn sydd bwysicaf i'n gweithlu. Cwblhawyd yr arolwg gan 6\.5% o'r gweithlu. Bydd yn bwysig inni adeiladu ar hyn i gryfhau llais y sector. Rwy'n awyddus i sicrhau ein bod yn ysgogi dulliau y gallwn eu defnyddio i ehangu cynhwysiant. Mae lleisiau aelodau’r gweithlu yn bwysig – nhw yw'r arbenigwyr gyda'u profiad o weithio mewn gofal cymdeithasol, ac mae angen inni ennyn eu diddordeb er mwyn cyflawni gwelliannau ystyrlon.


Mae’r canlyniadau yn amlygu ymrwymiad eithriadol ein gweithlu gofal cymdeithasol, a'i rôl anhygoel i ddarparu gwasanaethau yng Nghymru. Fodd bynnag, er mwyn sicrhau bod aelodau ein gweithlu yn teimlo eu bod yn cael eu gwerthfawrogi a'u bod yn cael y cymorth gorau posibl, mae llawer mwy i'w wneud eto.


Rwy’n llwyr ymroddedig i wella tâl, telerau ac amodau a mynd i'r afael â materion recriwtio a chadw staff yn y sector – a hynny yn uniongyrchol, a thrwy ein nawdd i Ofal Cymdeithasol Cymru. Rydym yn cymryd camau i broffesiynoli'r sector a chreu gwell cyfleoedd ar gyfer dilyniant gyrfa.


Gwnaethom fuddsoddi £70m arall yn 2023\-34 i sicrhau bod **pob gweithiwr gofal cymdeithasol yn parhau i dderbyn y Cyflog Byw Gwirioneddol o leiaf fel tâl**. Rydym yn parhau i weithio mewn partneriaeth gymdeithasol â Fforwm Gwaith Teg Gofal Cymdeithasol ar ddatblygu Fframwaith Tâl a Dilyniant drafft ar gyfer y sector gofal cymdeithasol. Darparu tâl yn ogystal â chyfleoedd ar gyfer datblygiad a dilyniant gyrfa sy'n fwy cyson yw’r nod. Bwriedir mynd ati i gyflawni hyn drwy nodi bandiau eang o rolau o fewn gofal cymdeithasol a fydd yn gydnaws â sgiliau, profiad dysgu a lefelau tâl aelodau o staff.


Cynhaliwyd yr ymgynghoriad ar y Fframwaith drafft yn ystod yr haf, fel rhan o ymgynghoriad ehangach Llywodraeth Cymru ar y Rhaglen Ailgydbwyso Gofal a Chymorth, a bydd y canlyniad yn cael ei gyhoeddi maes o law.


Mae Strategaeth y Gweithlu, a gyhoeddwyd yn 2020, yn nodi ein gweledigaeth a'n camau gweithredu ar gyfer y tymor hir mewn perthynas â'r gweithlu iechyd a gofal cymdeithasol.  Mae Gofal Cymdeithasol Cymru yn datblygu Cynllun Cyflawni Strategaeth y Gweithlu, a fydd yn tynnu ar adborth yr arolwg o'r gweithlu. Bydd yn adeiladu ar y cynnydd a wnaed hyd yma a bydd yr ymdrechion i ymgysylltu â'r sector  yn gwbl ganolog i’w ddatblygu. Bydd yn cynnwys manylion y camau gweithredu a fydd yn helpu i symud y gweithlu gofal cymdeithasol yn ei flaen dros y tair blynedd nesaf.


Gan barhau i gydweithio â'r sector, rwy'n hyderus y gwnawn ni oresgyn yr heriau sy'n ein hwynebu ar hyn o bryd ac ymateb i'r materion sydd wedi dod i'r amlwg yn yr arolwg. Byddwn yn parhau i gyflawni newidiadau cadarnhaol sy'n gwneud gwahaniaeth i'r gweithlu gofal cymdeithasol, ac i'r bobl sy’n ddibynnol ar gefnogaeth gan y gwasanaethau gofal cymdeithasol yng Nghymru.







Translation:


 
Social Care Wales has today published results of the pilot Social Care Workforce Survey. This was carried out between March and May 2023 and explored health and wellbeing, pay and conditions, training needs, motivations for working in social care and what our workforce value. 


It provides a unique opportunity for the social care workforce to give their views on a range of issues which affect them, to shape how we address what matters most to our workforce. The pilot survey was completed by 6\.5% of the workforce. It will be important to build on this to strengthen the voice of the sector. I am keen to ensure we drive forward ways in which we create wider inclusion. The workforce’s voice matters – they are the experts in their experience of working in social care, and we need their engagement to make meaningful improvement.


The results clearly highlight the outstanding commitment of our social care workforce, and the incredible role they play in providing services in Wales. But there is much more to do to ensure the workforce feels valued and have the best possible support available.


I am absolutely committed to improve pay, terms and conditions and to address recruitment and retention issues in the sector – both directly, and through our sponsorship of Social Care Wales. We are taking steps to professionalise the sector and create improved career progression opportunities.


We invested a further £70m in 2023\-24 to ensure **all social care workers continue to get paid at least the Real Living Wage**. We continue to work in social partnership with the Social Care Fair Work Forum on the development of a draft Pay and Progression Framework for the social care sector. This aims to provide more consistent pay, progression and development opportunities by setting out broad bands of roles within social care, aligned with skills, learning and pay levels.


The draft framework consultation took place during the summer, as part of the wider Welsh Government consultation on the Rebalancing Care and Support Programme, and the outcome will be published in due course.


The Workforce Strategy, published in 2020, sets out our long\-term vision and actions for the health and social care workforce. Social Care Wales are developing a Workforce Strategy Delivery Plan, which will draw on the feedback from the workforce survey. It will build on progress made so far and engagement with the sector will be central to developments. It will detail the key actions that will help move the social care workforce forward over the next three years.


By continuing to work with the sector, I am confident we will overcome the current challenges and address the issues highlighted in the survey. We will continue to deliver positive changes that make a difference to the social care workforce, and to the people who rely on the support of social care services in Wales.